stanford-oval/wikipedia huggingface dataset:
Gdańskin satama
Rahdin määrä

Satama on Puolan suurin merisatama niin tonnimääräisen rahtimäärän kuin konttiliikenteenkin osalta. Konttiliikenne kasvoi merkittävästi ulkosatamaan kesällä 2007 avatun, sisäsataman konttiterminaalia laajemman uuden konttiterminaalin myötä. Pelkästään uuden syväsataman konttiterminaalin kautta kulki vuonna 2011 kontteja yli 641 000 TEU:n edestä. Gdańsk ohitti konttivolyymeissä Gdynian sataman vuonna 2010. Itämeren alueella sitä suurempia konttiliikenteen satamia olivat vuonna 2011 Pietarin suursatama ja Göteborgin satama. Vuoden 2012 tammi-syyskuussa Gdańskin syväkonttiterminaali ohitti 646 345 TEU:aan koko vuoden 2011 rahtimääränsä; vuoden 2012 konttirahdissa Gdańsk lähestyy jo Itämeren toiseksi suurimman konttisataman asemaa.
Gdańskn sataman vuosittainen rahtimäärä:
| vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- | --- | --- | --- | --- | --- |
| miljoonaa tonnia | 21,3 | 23,3 | 23,3 | 22,4 | 19,8 | 17,8 | 18,9 | 27,2 | 25,3 | 26,9 | 30,3 | 32,3 |
Aiheesta muualla

Kuvia tai muita tiedostoja aiheesta Gdańskin satama Wikimedia Commonsissa
Sataman kotisivut (englanniksi) (puolaksi) (kiinaksi) (port.gdynia.pl)
Sisäsataman satamakanavan webkamera
Final Fantasy: The Spirits Within

| Final Fantasy: The Spirits Within |
| --- | --- |
Ohjaaja:  Hironobu Sakaguchi
Käsikirjoittaja:  Al Reinert Jeff Vintar
Perustuu:  Hironobu Sakaguchin Final Fantasy-pelisarjaan
Tuottaja:  Chris Lee Akio Sakai
Säveltäjä:  Elliot Goldenthal
Leikkaaja:  Chris S. Capp
Pääosat:   Ming-Na Wen  Alec Baldwin  James Woods  Donald Sutherland  Ving Rhames  Steve Buscemi  Peri Gilpin 
Valmistustiedot
Valmistusmaa:  Yhdysvallat Japani
Tuotantoyhtiö:  Square Pictures
Levittäjä:  Columbia Pictures Netflix
Ensi-ilta:   2001-07-022. heinäkuuta 2001 (premiere)  2001-07-1111. heinäkuuta 2001 (Yhdysvallat)  2001-08-2424. elokuuta 2001 (Suomi)  
Kesto:  106 min.
Alkuperäiskieli:  englanti
Budjetti:  137 milj. dollaria
Tuotto:  85 milj. dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Final Fantasy: The Spirits Within on kokonaan tietokoneanimaationa toteutettu tieteiselokuva, joka julkaistiin vuonna 2001. Elokuvan tuotti Square Pictures, Final Fantasy -videopelisarjan tuottaneen japanilaisen Squaren (nyk. Square Enix) alaisuudessa toiminut vasta perustettu yhdysvaltalainen elokuvastudio.
The Spirits Within on ensimmäinen fotorealisminen tietokoneella luotu animaatioelokuva ja on samalla kallein videopeleistä inspiraatiota saanut elokuva.
Peli on harvinainen videopeleihin pohjautuvien elokuvien joukossa sikäli, että pelisarjan eri osilla ei ole juuri yhtään yhteistä, joten elokuva ei varsinaisesti liity kovin kiinteästi itse pelisarjaan. Elokuva on kokonaan itsenäinen kertomus, joskin siinä esiintyy muutamia heikkoja kytköksiä varsinaiseen pelisarjaan (esimerkiksi kun peleissä on aina jokin hahmo nimeltä Cid, elokuvasta löytyy tohtori Sid).
Elokuva on genreltään selkeästi tieteiselokuva, joskin siinä esiintyy fantasiaan viittaavia mystis-maagisiakin piirteitä (esimerkiksi Gaia-teoria). Final Fantasy-fanien keskuudessa mielipiteitä jakoi lähinnä tieteispuolen korostaminen, kun pelisarja (kuudenteen osaansa asti) oli vahvasti fantasian ja jopa steampunkin sävyttämä.
Tarina

Juoni sijoittuu tulevaisuuteen jolloin "aaveiksi" kutsuttu avaruusolentorotu on vallannut suurimman osan maasta ja ihmiset on pakotettu suojaamaan kaupungit jättiläismäisien suojakilpien alle. Elokuvan keskushenkilö on tutkija Aki Ross joka yrittää löytää keinoa aaveiden päihittämiseksi samalla kun hän itse tekee kuolemaa aaveiden aiheuttaman tartunnan seurauksena.
Tarina > Rooleissa

| 0 | 1 | 2 |
| --- | --- | --- |
|  Ming-Na Wen  | … |  Tr. Aki Ross   |
|  Alec Baldwin  | … |  Kapt. Gray Edwards   |
|  Ving Rhames  | … |  Ryan   |
|  Steve Buscemi  | … |  Neil   |
|  Peri Gilpin  | … |  Jane   |
|  Donald Sutherland  | … |  Tr. Sid   |
|  James Woods  | … |  Kenr. Hein   |
Tuotanto

Elokuvan renderöimiseen käytettiin 960:n Pentium III-työaseman farmia. Elokuva sisältää 141 964 kuvaa, joista yhden kuvan renderointiin meni noin 90 minuuttia.
200 henkilön työryhmältä meni noin neljä vuotta elokuvan valmiiksi saamisessa. Lopputulos edustaa viimeisintä realistisen 3D-animaation kärkeä graafisen ilmeen osalta.
Tuotannon lopussa tuotantokustannukset nousivat yli 137 miljoonaan dollariin.
Vastaanotto

Elokuva sai pääosin heikkoja arvosteluja, vaikka tietokoneella luodut hahmot saivat ylistystä.
Vastaanotto > Arvostelut

Rotten Tomatoes: 44/100
Metacritic: 49/100
Roger Ebert (Peter Bradshaw):
The Guardian (Peter Bradshaw):
Vastaanotto > Tuotto

The Spirits Within floppasi pahasti tuottamalla vain 85 miljoonaa. Elokuvan heikko menestyminen johti Square Picturesin vetäytymiseen pois markkinoilta, mutta ennen sulkeutumistaan yhtiö tuotti vielä Matrix-elokuvasarjaan pohjautuvan lyhytelokuvan Final Flight of the Osiris, joka julkaistiin Animatrix-kokoelmassa.
Palkinnot ja ehdokkuudet

| Vuosi | Palkinto | Kategoria | Teos | Lopputulos |
| --- | --- | --- | --- | --- |
| 2002 | Golden Reel Awards | Best Sound Editing – Animated Feature Film | Sound editing team | Ehdokkuus |
| 2002 | Golden Trailer Awards | Golden Fleece | Final Fantasy: The Spirits Within trailer (Giaronomo Productions, Inc.) | Ehdokkuus |
| 2002 | Japan Media Arts Festival | Jury Prize | Final Fantasy: The Spirits Within | Voitto |
| 2002 | Online Film Critics Society | Best Animated Feature | Final Fantasy: The Spirits Within | Ehdokkuus |
| 2002 | Saturn-palkinto | Best DVD Special Edition Release | Final Fantasy: The Spirits Within DVD | Ehdokkuus |
| 2002 | World Soundtrack Awards | Best Original Song Written for a Film | "The Dream Within"  (Elliot Goldenthal, Richard Rudolf ja Lara Fabian) | Ehdokkuus |
Musiikki ja soundtrack

| Final Fantasy – Original Motion Picture Soundtrack Elliot Goldenthal |
| --- | --- | --- |

Soundtrack-albumin tiedot
 Äänitetty : Watford Coloseum, Hertfordshire AIR Lyndhurst Hall, Lontoo
 Julkaistu: 3. heinäkuuta 2001
 Tuottaja(t): Matthias Gohl
 Tyylilaji: elokuvamusiikki
 Kesto: 56.35
 Levy-yhtiö: Sony Classical Records
Elliot Goldenthalin muut julkaisut
| Titus 2000 | Final Fantasy – Original Motion Picture Soundtrack 2001 | Frida 2002 |
Elokuvalle julkaistiin soundtrack-albumi 3. heinäkuuta 2001 Sony Classical Recordsin alaisuudessa. Albumin kappaleet on elokuvankin musiikista vastaavan Elliot Goldenthalin käsialaa. Taustoista vastaa suurimmaksi osaksi Lontoon sinfoniaorkesteri Dirk Brossén johdolla.
"Spirit Dreams Inside" kappaleen esittää japanilainen rockyhtye L’Arc-en-Ciel.
Musiikki ja soundtrack > Arvostelut

AllMusic (Neil Shurley):
Soundtrack Express:
Tracksounds (Christopher Coleman):
Filmtracks:
Soundtrack (Dan Goldwasser):
Albumi nousi parhaimmillaan Billboardin soundtrack-listalla sijalle 19. ja Billboard 200 listalla sijalle 193.
Aiheesta muualla

Final Fantasy: The Spirits Within Internet Movie Databasessa (englanniksi)
Final Fantasy: The Spirits Within AllMoviessa. (englanniksi)
Final Fantasy: The Spirits Within Rotten Tomatoesissa. (englanniksi)
Final Fantasy: The Spirits Within Metacriticissä. (englanniksi)
Final Fantasy: The Spirits Within AnimeNewsNetworkissa (englanniksi)
Géza Zichy

| Géza Zichy |
| --- | --- |
 Géza Zichy
Henkilötiedot
Syntynyt: 23. heinäkuuta 1849 Sztára, Unkari
Kuollut: 14. tammikuuta 1924 (74 vuotta) Budapest, Unkari
Kansalaisuus:  Unkari
Ammatti:  pianisti, säveltäjä, kirjailija
Kirjailija
Salanimi: Justus 
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Géza Zichy (23. heinäkuuta 1849 Sztára, Unkari – 14. tammikuuta 1924 Budapest, Unkari) oli unkarilainen säveltäjä ja kirjailija. Zichyn opettajia olivat Karl Mayrberger, Robert Volkmann ja Franz Liszt. Menetettyään 14-vuotiaana metsästysretkellä onnettomuudessa oikean käsivartensa hän jatkoi pianonsoitonopiskelua ja kehittyi vasemman käden käytössä taitavaksi. Hän opiskeli myös oikeustiedettä, sai korkeita virkoja ja oli ylähuoneen jäsen. Hän oli Budapestin konservatorion johtaja ja vuodesta 1891 Unkarin kansallisteatterin intendentti.
Zichy teki vuosikymmenten varrella hyväntekeväisyyskonserttimatkoja ja kävi myös  Skandinaviassa 1887. Hän sävelsi lauluja, vasemman käden pianoetydejä, joiden kokoelmaan sisältyy Lisztin esipuhe, sekä kuoroteoksia ja oopperoita, kuten Alár, 1896, Mestari Roland, 1899 ja Rákóczi-trilogian 1905–1912. Lisäksi hän on kirjoittanut lyyrisiä runoja, eepoksia, huvinäytelmiä, draamoja ja muistelmat.
Aiheesta muualla

Kuvia tai muita tiedostoja aiheesta Géza Zichy Wikimedia Commonsissa
Gustaf Idestam

Gustaf Idestam (sukunimi vuoteen 1819 Idman; 26. syyskuuta 1802 Huittinen – 9. toukokuuta 1851 Tyrväntö) oli suomalainen tuomari, vuorimestari ja yksi Tampereen masuunin perustajista.
Idestamin vanhemmat olivat Huittisten kirkkoherra Daniel Idman ja Ulrika Charlotta Mörtengren ja puoliso vuodesta 1827 Anna Sofia Trapp (k. 1872). Idestamin isä kuoli hänen ollessaan nelivuotias ja hänen isänsä veli Carl Johan adoptoi hänet. Hän pääsi ylioppilaaksi 1813 vain 11-vuotiaana ja valmistui filosofian kandidaatiksi ja maisteriksi 1819. Idman suoritti tuomarintutkinnon 1821 ja toimi Turun hovioikeuden kanslistina vuodesta 1822. Opiskeltuaan vuoritiedettä Idestamista tuli Suomen vuorimestari 1826. Hän oli yhtenä osakkaana perustamassa Tampereen vuorimasuunia, joka aloitti toimintansa 1844. Muina osakkaina olivat Hatanpään kartanon omistaja laamanni Nils Johan Idman ja Taalintehtaan ruukin omistaja senaattori Carl August Ramsay. Masuunin käyttämä rautamalmi tuli Viljakkalan Haverin rautakaivoksesta. Idestam omisti myös Lahdentaan kartanon Tyrvännössä.
Idestam kuului opiskelijana Aura-seuraan ja julkaisi sanomalehdissä romanttisia runoja kuten Till min Fosterbygd, Vid min Faders Graf sekä Sångaren. Hän myös osallistui Åbo Morgonbladet -lehden toimittamiseen Adolf Ivar Arwidssonin kanssa. Idestamin muusta kirjallisesta tuotannosta on esimerkki hänen väitöskirjansa Kemisk undersökning af slagger: tillkomne vid smältningar af malm från Orijervi koppargrufva; ett försök i bergsvetenskapen (J. C. Frenckell & son, Åbo 1824).
Idestamin poika oli Nokia Ab:n perustaja ja toimitusjohtaja Knut Fredrik Idestam. Toinen poika, Gustaf Richard Idestam, oli senaattori ja valtiopäivämies ja kolmas Josef Frans Oskar Idestam juristi ja virka- ja valtiopäivämies. Idestamin tytär Sofia Charlotta Idestam oli puolestaan naimisissa teollisuusmies Adolf Törngrenin kanssa.
UNFPA

nykyinen pääjohtaja tohtori Natalia Kanem

YK:n seksuaali- ja lisääntymisterveysjärjestö (UNFPA, engl. United Nations Population Fund / United Nations sexual and reproductive health agency) on kansainvälinen kehitysjärjestö, joka pyrkii edistämään seksuaali- ja lisääntymisterveyttä ja -oikeuksia. UNFPA on perustettu vuonna 1969 ja toimii yli 150 eri maassa. UNFPA pyrkii työllään edistämään jokaisen yksilön mahdollisuutta terveeseen elämään ja yhtäläisiin oikeuksiin. UNFPA haluaa taata, että jokainen raskaus on toivottu, jokainen syntymä turvallinen ja että jokaisen nuoren mahdollisuudet täyttyisivät. Lisäksi UNFPA haluaa taata, ettei yhdelläkään nuorella ole hiv-tartuntaa tai aidsia ja että kaikkia tyttöjä ja naisia pidetään arvossa.
UNFPA toimii yhteistyössä eri maiden hallitusten, YK-järjestöjen ja kansalaisyhteiskunnan kanssa. UNFPA:n toiminta perustuu Kairossa vuonna 1994 järjestetyn Kansainvälisen väestö- ja kehityskonferenssin (ICPD, engl. International Conference on Population and Development) loppuasiakirjaan. Konferenssissa hyväksytty 20-vuotinen toimintaohjelma lisääntymisterveyden ja -oikeuksien edistämiseksi toimii ohjenuorana koko järjestön toiminnalle.
Toiminnan alat

UNFPA:n toiminnan kolme pääpainopistettä ovat: väestö- ja kehitysstrategiat, seksuaali- ja lisääntymisterveys ja -oikeudet sekä sukupuolten välinen tasa-arvo. UNFPA tekee myös humanitaarista työtä kriisialueilla.
Toiminnan alat > Väestö ja kehitys

UNFPA:n työ on kytköksissä köyhyyden vähentämisen ja kestävän kehityksen tavoitteisiin, sillä demografiset tekijät (väestönkasvu, ikäjakauma, syntyvyys, kuolleisuus ja väestön liikkuvuus) vaikuttavat niin inhimilliseen, sosiaaliseen kuin taloudelliseen kehitykseen. Naisten lisääntymisterveysoikeuksien toteutumisella on myös vaikutusta väestönkasvuun.
UNFPA:n toiminnan keskiössä on avustaa hallituksia keräämään luotettavaa tietoa väestön liikkuvuudesta ja ikääntymisestä sekä ilmastonmuutoksen ja kaupungistumisen vaikutuksista eri maiden väestöille.
UNFPA tukee väestölaskentoja ja muita väestöön ja kehitykseen liittyviä tutkimuksia niin kansallisella kuin kansainvälisellä tasolla.
Toiminnan alat > Seksuaali- ja lisääntymisterveys ja -oikeudet

UNFPA pyrkii kehitysohjelmillaan takaamaan, että jokaisella naisella olisi äitiys- ja lisääntymisterveyspalveluita saatavillaan ja että kaikilla olisi luotettavia ehkäisymenetelmiä käytössään. Tällä hetkellä lisääntymisterveyspalveluiden heikko saatavuus on yksi suurimmista naisten kuolemiin johtavista syistä maailmassa. Kehitysmaiden naiset ovat erityisen heikossa asemassa, sillä he kärsivät suhteettomasti ei-toivotuista raskauksista, äitiyskuolemista, raskauden ja synnytyksen aikaisista komplikaatioista, hiv-tartunnoista sekä seksuaalisesta väkivallasta.
UNFPA:n työ seksuaali- ja lisääntymisterveyden alalla kattaa seuraavat osa-alueet:
Vapaaehtoinen perhesuunnittelu ja ehkäisymenetelmien- ja välineiden saatavuus
Neuvola- ja synnytyspalveluiden sekä synnytyksen jälkeisten terveyspalveluiden saatavuus
Hedelmättömyyteen johtavien komplikaatioiden ehkäisy ja palvelut liittyen hedelmättömyyteen
Aborttien ehkäisy ja niiden tehokas jälkihoito
Synnytyskanavainfektioiden hoito
Sukupuolitautien ehkäisy ja tartuntojen tehokas hoito (erityisesti hiv)
Seksuaali- ja lisääntymisterveyskasvatuksen ja -neuvonnan tarjoaminen
Naisiin kohdistuvan väkivallan ehkäiseminen ja sen uhrien tukeminen sekä naisten ja tyttöjen seksuaali- ja lisääntymisterveyttä vaarantavien käytäntöjen lakkauttaminen
Toiminnan alat > Seksuaali- ja lisääntymisterveys ja -oikeudet > Äitiysterveys

Äitiyskuolleisuuden alentaminen ja äitiysterveyden edistäminen ovat avainasemassa UNFPA:n toiminnassa. Arvioiden mukaan noin 808 naista maailmassa kuolee päivittäin raskauden tai synnytyksen komplikaatioihin. Lisäksi raskauden ja synnytyksen aikana vammautuneiden naisten määrä on yli kaksikymmenkertainen tähän lukuun verrattuna. Yhteensä raskautta tai synnytystä seuraaviin komplikaatioihin kuolee maailmassa vuosittain noin 295 000 naista , joista 99 prosenttia kehitysmaissa. Pääsyitä äitiyskuolemiin ovat muun muassa runsas verenvuoto synnytyksen jälkeen, infektiot ja vaaralliset abortit. Lisäksi äitinsä synnytyksessä menettäneet pikkulapset ovat muita suuremmassa vaarassa menehtyä kahden ensimmäisen elinvuotensa aikana.
UNFPA edistää vapaaehtoista perhesuunnittelua ja ehkäisyvälineiden saatavuutta ei-toivottujen raskauksien ehkäisemiseksi sekä tukee abortista aiheutuvien komplikaatioiden ehkäisyä ja hoitoa. Niissä maissa, joissa abortti on laillinen, tulisi valtioiden UNFPA:n mukaan taata, että se on turvallinen ja saavutettavissa.
UNFPA tukee myös kätilöiden koulutusta kehitysmaissa, sillä kätilöiden koulutuksen todettu vähentäneen äitiyskuolemia merkittävästi.
Toiminnan alat > Seksuaali- ja lisääntymisterveys ja -oikeudet > Hiv/aids

UNFPA työskentelee hiv-tartuntojen leviämistä vastaan edistämällä sukupuolten välistä tasa-arvoa ja pyrkimällä varmistamaan, että seksuaali- ja lisääntymisterveyspalvelut ovat universaalisti kaikkien saatavilla. UNFPA tukee YK:n hiv/aids -ohjelman (UNAIDS) toimintaa ja työskentelee erityisesti nuorten, naisten, pakolaisten ja marginalisoituneiden ryhmien hiv-tartuntojen ehkäisemiseksi. UNFPA pyrkii myös edistämään tehokkaiden ja asianmukaisten hoitomenetelmien tarjoamista jo tartunnan saaneille.
Toiminnan alat > Sukupuolten välinen tasa-arvo

UNFPA:n toiminta sukupuolten välisen tasa-arvon edistämiseksi perustuu ihmisoikeuksiin. Naisten kohdalla oikeusperustaisuus tarkoittaa oikeutta päättää itse omasta vartalostaan ja seksuaalisuudestaan sekä elää ilman pelkoa seksuaalisesta ahdistelusta tai pakottamisesta. Kokemusten mukaan sukupuolten välisen tasa-arvon edistäminen edistää myös yleistä kehitystä, sillä se lisää koko yhteisön terveyttä ja hyvinvointia.
Toiminnan alat > Sukupuolten välinen tasa-arvo > Naisiin kohdistuva väkivalta

UNFPA pyrkii edistämään sukupuolten välistä tasa-arvoa ja naisten oikeuksia kitkemällä naisiin kohdistuvaa väkivaltaa maailmasta. Arvioiden mukaan jopa kolmasosa maailman naisista on joutunut pahoinpitelyn, seksuaalisen väkivallan tai hyväksikäytön uhriksi.
Naisiin kohdistuva väkivalta on merkki sukupuolten välisestä eriarvoisuudesta. Väkivalta myös asettaa uhriensa terveyden, omanarvontunnon, turvallisuuden ja itsemääräämisoikeuden uhatuksi.
Toiminnan alat > Sukupuolten välinen tasa-arvo > Tyttöjen ja naisten sukuelinten silpominen (ts. ympärileikkaus)

UNFPA pyrkii toiminnallaan edesauttamaan vahingollisten käytäntöjen, kuten tyttöjen sukuelinten silpomisen (ts. ympärileikkauksen) lopettamista. Tyttöjen sukuelinten silpominen on joissakin kulttuureissa ylläpidetty riskialtis toimenpide, joka vaarantaa tyttöjen ja naisten terveyden. Toimenpiteessä tytön tai naisen ulkoiset sukuelimet poistetaan joko osittain tai kokonaan ja joissakin tapauksissa jäljelle jääneet osat ommellaan yhteen siten, että naisen vaginaan jätetään vain pieni aukko virtsan ja kuukautisveren poistumista varten. Tyttöjen sukuelinten silpominen on tapa, jonka tarkoituksena voi olla esimerkiksi naisen neitsyyden varmistaminen ennen avioitumista, uskollisuuden takaaminen avioliitossa, perheen kunnian ylläpitäminen sekä puhtauteen ja hygieniaan liittyvät uskomukset. Lääketieteellisiä syitä sukuelinten silpomiselle ei ole. Huolimatta kansainvälisen yhteisön ponnisteluista tyttöjen sukuelinten silpomisen lopettamiseksi, on tapa edelleen varsin yleinen monissa kehitysmaissa. Arvioiden mukaan 200 miljoonaa tyttöä ja naista maailmanlaajuisesti on joutunut käymään toimenpiteen läpi ja elää silpomisesta aiheutuneiden haittojen kanssa.
UNFPA työskentelee silpomisen lopettamiseksi rahoittamalla ja toteuttamalla erilaisia ohjelmia, joiden tavoitteena on lopettaa käytäntö. Lisäksi järjestö ajaa poliittisia ja lakimuutoksia sekä pyrkii vahvistamaan kansallisia kapasiteetteja käytännön lakkauttamiseksi. UNFPA tukee myös sukuelinten silpomisen kokeneiden tyttöjen ja naisten fyysistä ja psyykkistä jälkihoitoa.
Toiminnan alat > Kriisitilanteet ja hätäapu

Kriisitilanteissa raskaana olevat naiset ovat erityisen haavoittuvia, sillä kriisin sattuessa ei raskauden tueksi ole yleensä tarjolla tarvittavia äitiysterveyspalveluja, kuten neuvola- ja kätilöpalveluita. Kriisitilanteissa naiset ovat myös erityisen alttiita henkiselle paineelle, aliravitsemukselle, tartuntataudille ja seksuaaliselle väkivallalle, minkä vuoksi esimerkiksi hiv-tartunnat ovat varsin yleisiä. Kriisitilanteissa raskauden tai synnytyksen aikaiset kuolemat sekä naisiin kohdistuva seksuaalinen väkivalta ovat normaalia yleisempiä ja erityisesti nuoret tytöt ovat alttiita raiskauksille. UNFPA pyrkii takaamaan seksuaali- ja lisääntymisterveyden palveluiden saatavuuden myös kriisitilanteissa ja ehkäisemään naisiin kohdistuvaa seksuaalista väkivaltaa.
UNFPA maailmalla

UNFPA toimii yhteistyössä hallitusten, muiden YK-järjestöjen, yhteisöjen, säätiöiden, kansalaisyhteiskunnan ja yksityissektorin kanssa seksuaali- ja lisääntymisterveyden ja -oikeuksien edistämiseksi maailmanlaajuisesti. UNFPA pyrkii tehokkaaseen, yhdenmukaiseen ja koordinoituun toimintaan muiden YK-järjestöjen kanssa ja näin omalta osaltaan tuomaan lisäarvoa käynnissä olevaan YK-reformiin ja koko järjestön toiminnan yhtenäistämiseen.
UNFPA työskentelee yli 150 maassa tai alueella. UNFPA:n päämaja sijaitsee New Yorkissa.
UNFPA maailmalla > UNFPA:n johtajuus

UNFPA:n jäsenmaat valitsevat järjestölle pääjohtajan neljän vuoden välein. Saman henkilön mahdollisuutta toimia pääjohtajana useita kausia peräkkäin ei ole rajoitettu. UNFPA:n pääjohtajat tähän asti:
1969–1987 Rafael M. Salas, Filippiinit
1987–2000 Nafis Sadik, Pakistan
2001–2010 Thoraya Ahmed Obaid, Saudi-Arabia
2011– 2017 Babatunde Osotimehin, Nigeria
2017 – Natalia Kanem, Panama
UNFPA maailmalla > UNFPA Pohjoismaissa

UNFPA:n pohjoismainen toimisto Kööpenhaminassa toimii yhteydenpitokanavana UNFPA:n ja järjestön pohjoismaisten lahjoittajamaiden välillä. Toimisto osallistuu julkiseen keskusteluun sekä tiedottaa järjestön toiminnasta ja toimintaan liittyvistä keskeisistä kysymyksistä Pohjoismaissa. UNFPA:n pohjoismainen toimisto järjestää luentoja, yleisötapahtumia ja opintomatkoja sekä tiedottaa järjestön toiminnasta, ajankohtaisista teemoista sekä edistyksestä yhteistyössä laadittujen kehitystavoitteiden, kuten YK:n kestävän kehityksen tavoitteet, suhteen. UNFPA:n pohjoismainen toimisto tekee tiivistä yhteistyötä muiden alueella toimivien YK-järjestöjen sekä paikallisten kansalaisjärjestöjen kanssa.
UNFPA:n pohjoismaisen toimiston läheisiä yhteistyökumppaneita ovat:
Ruotsissa Riksförbundet för sexuell upplysning (RFSU) ja FN-förbundet
Norjassa Sex og Politikk ja FN-sambandet
Tanskassa Sex og Samfund ja FN-forbundet
Suomessa Väestöliitto ja YK-liitto
Aiheesta muualla

Kuvia tai muita tiedostoja aiheesta UNFPA Wikimedia Commonsissa
George Hincapie

| George Hincapie |
| --- | --- |
 George Hincapie vuoden 2010 Ranskan ympäriajon joukkueiden esittelytilaisuudessa.
Henkilötiedot
Koko nimi:  George Hincapié Garcés
Syntynyt: 29. kesäkuuta 1973 (ikä 51)
Kansalaisuus:   Yhdysvallat
Pyöräilijä
Lempinimi:  Big George
Pituus:  191 cm
Paino:  79 kg
Joukkue:  lopettanut
Laji:  maantie
Rooli:  ajaja
Ajajatyyppi:  klassikkojen erikoismies
Ura
Ammattilaisjoukkue(et)
1994–1996 1997–2007 2008–2009 2010–2012:  Motorola US Postal Service / Discovery Channel Team High Road / Team Columbia BMC Racing Team
Suurimmat voitot
 Gent–Wevelgem 2001 De Pannen kolmen päivän ajo 2004  Yhdysvaltojen maantiepyöräilymestari 1998, 2006, 2009 
 Tiedot päivitetty: 29. huhtikuuta 2013 
Aiheesta muualla
www.georgehincapie.com
George Hincapie San Franciscon Grand Prix'ssä 2004
George Hincapie Garcés  (s. 29. kesäkuuta 1973 Queens, New York City) on uransa päättänyt yhdysvaltalainen maantiepyöräilijä, joka oli parhaimmillaan yhden päivän kilpailuissa. Hän voitti Gent–Wevelgem-klassikon vuonna 2001.
Hincapie aloitti ammattilaisuransa Motorola-tallissa vuonna 1993. Hän ajoi vuodesta 1997 lähtien US Postalin sekä sitä vuonna 2005 seuranneen Discovery Channel Pro Cycling Teamin väreissä, kunnes talli lopetti toimintansa kauden 2007 jälkeen. Vuosina 2008–2009 hänen tallinsa oli Team Columbia ja vuosina 2010–2012 BMC Racing Team.
Hincapie oli ainoa pyöräilijä, joka ajoi Lance Armstrongin joukkuetoverina tämän jokaisessa alun perin voittamassaan Ranskan ympäriajossa 1999–2005. Syyskuussa 2012 Hincapie sai puolen vuoden kilpailukiellon osallisuudestaan Armstrongin ja US Postal -tallin dopingskandaaliin. Hän menetti kaikki kilpailutuloksensa 31. toukokuuta 2004 – 31. heinäkuuta 2006 väliseltä ajalta.